Sunt propuși spre canonizare cincisprezece cuvioși și mărturisitori. Părintele Arsenie Boca nu se numără printre ei, deși este deja considerat sfânt și are dosarul de canonizare în analiză. Așteaptă verdictul Sf. Sinod al Bisericii Ortodoxe Române.
Dosarul de canonizare a marelui duhovnic de la Sâmbăta, numit Sfântul Ardealului, care a pătimit în lagărele comuniste și nu numai, a fost depus în 2019.
Decizie tergiversată, motive nelămurite
Printre numele propuse spre canonizare, anul viitor, când Biserica Ortodoxă Română aniversează un secol de la recunoașterea statutului de Patriarhie", regăsim nume ale unor mărturisitori și cuvioși, pe Pr. Arsenie Boca nu l-am găsit.
Nu există nici măcar vreo mențiune cu privire la faptul că dosarul există, cum firesc ar fi fost.
Să fi spus, în treacăt măcar, că dosarul există, că se află în analiză și că nu e aprobat în momentul de față.
Părintele Justin Pârvu, Părintele Arsenie Papacioc, sfinți ai închisorilor comuniste, mari duhovnici, nu sunt nici ei pe listă.
Și mulți alții, după cum puteți citi și pe MĂRTURISITORII.RO.
În altă ordine de idei, fiecare Mitropolie a avut de înaintat doar două nume. Pe cine propui, la cine renunți? Dar sfinții nu sunt parlamentari. Și nu există o femeie printre numele propuse sau vreun mirean cu viață sfântă, mulți uciși în închisori.
"Cincisprezece cuvioși și mărturisitori români, iar proclamarea canonizării lor va avea loc anul următor când Biserica Ortodoxă Română aniversează un secol de la recunoașterea statutului de Patriarhie", informează Basilica.ro.
Arhim. Sofian Boghiu, Părintele Dumitru Stăniloae, Părintele Dionisie Ignat de la Colciu, Părintele Petroniu Tănase, Arhim. Cleopa Ilie, Ieroschim. Paisie Olaru, Părintele Dometie Manolache, Arhim. Serafim Popescu, Părintele Liviu Galaction Munteanu, Arhimandritul Gherasim Iscu, Protos. Visarion Toia, Protos. Calistrat Bobu, Părintele Ilarion Felea, Preotul mărturisitor Alexandru Baltaga, Protos. Iraclie Flocea.
Istoricul și teologul Florian Bichir
"Există gelozie pentru că Boca are șanse mari să fie canonizat, chiar dacă a fost scos din Biserică… Arsenia Boca era un om mistic obișnuit și după ce a plecat din Biserică, cu o viață monahală mai mult decât evidentă.
Călugăria albă, practicată de el, este una dintre cele mai grele din lume.
Este atacat pentru că reprezintă simbolul perioadei întunecate a României sub comunism. Simbolul persecuției!"
Filocalia a fost pusă în circulație de Arsenie Boca
"Nu a fost un troglodit pe care babele îl văd acum ca pe o minune. Omul știa teologie pe pâine, a descoperit filocalia și o aduce în România din Muntele Athos, loc unde a și stat o vreme. Filocalia a fost pusă în circulație de către Arsenie Boca printr-un grup de la Sâmbăta de Sus.Vorbim despre ceva peste capacitățile noastre de gândire.
Oamenii din biserică îl critică din orgoliu…Mulți oameni din Biserică au fost colaboratori ai Securității, iar Arsenie Boca a ales să stea departe. Adorația pe care românii îl au pentru el este un fapt de neatacat."
În concepția populară, este deja considerat un sfânt
"Biserica nu se grăbește acum să-l canonizeze, dar acea zi va veni. Oricum, va fi doar un act formal, căci el, în concepția populară, este deja considerat un sfânt al României.
Toate discuțiile acestea controversate au reapărut în 2016, când se zicea că Patriarhul a vrut să-i aducă moaștele la Catedrală să facă bani de pe urma asta. Oamenii de la Deva s-au revoltat atunci că vine Patriarhul să-i ia moaștele de acolo…"
Criteriile canonizării
- "Primul criteriu este evlavia populară. Este important ca lumea să îl creadă sfânt. Dacă nu îl crede poporul, este degeaba.
- A doua este să fi sâvârșit minuni. Există o mulțime de dovezi și rapoarte care consemnează acest lucru
- Apoi vine viața frumoasă într-un Hristos. Arsenie Boca a fost urmărit, schingiuit, arestat.
- De asemenea, este esențial să aibă moaște. La fel ca și la Arsenie Boca, pe chipurile sfinților nu vei vedea niciodată tristețea sau răutatea. Ei sunt întotdeauna luminoși și calmi, deschiși și buni.